section_heading: Ratne operacije JNA
paragraph_text: Nakon kratkotrajna rata u Sloveniji koncem lipnja 1991. godine, za čiji je povod uzet izgovor kontrole međunarodnih graničnih prijelaza - a koji se okončao potpunim evakuiranjem JNA s teritorija Slovenije - glavni strategijski cilj JNA je postao teritorijalno komadanje Hrvatske. Pod objašnjenjem da "JNA štiti srpski narod u Hrvatskoj", organizirala je JNA vojničke postrojbe Srba u okviru tkz. Krajine. JNA je, sredinom 1991. godine, kako tvrdi general Veljko Kadijević, Srbima u Hrvatskoj “pomogla da se vojnički, pa i politički pripreme za događaje koji će slijediti".